Diari Oficial de la Generalitat Valenciana


Sumari del DOGV 9763, del 10-01-2024 (2024/154)

DECRET 5/2024, de 9 de gener, del Consell, de modificació del Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat.
-----------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2024/01/09/5/dof/vci/html**

### Dades del document

Número de DOGV
:   9763

Data del DOGV
:   10-01-2024

Secció del DOGV
:   I. DISPOSICIONS GENERALS

Número del document
:   2024/154

CVE
:   BPLX-Y-8164-553

Data del document
:   09-01-2024

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Presidència de la Generalitat
    * legislació

DECRET 5/2024, de 9 de gener, del Consell, de modificació del Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat. [2024/154]  
PREÀMBUL  
  
El Decret 112/2023, de 25 de juliol, del Consell, va establir l'estructura orgànica bàsica de la Presidència i de les conselleries de la Generalitat. Alguns dels aspectes del decret esmentat van ser, al seu torn, modificats pel Decret 126/2023, de 4 d'agost, del Consell, en l'annex del qual es va publicar el text íntegre del Decret 112/2023, de 25 de juliol, amb aquestes disposicions ja modificades, sobre les quals es van produir posteriorment algunes modificacions més, introduïdes pels decrets 154/2023, de 19 de setembre, i 163/2023, de 29 de setembre, tots dos del Consell.  
El Decret 2/2024, de 8 de gener, del president de la Generalitat, ha modificat les secretaries autonòmiques adscrites a la Conselleria de Justícia i Interior que va establir el Decret 12/2023, de 20 de juliol, del president de la Generalitat, juntament amb la modificació operada pel Decret 13/2023, de 18 de setembre, així mateix del Consell. Això suposa la necessitat de modificar l'estructura orgànica de l'esmentat departament del Consell, la qual cosa també s'aprofita per a introduir algun ajust en les direccions generals de la Presidència de la Generalitat.  
En virtut d'això, i fent ús de les atribucions conferides en l'article 64 de la Llei 5/1983, de 30 de desembre, del Consell, a proposta del president de la Generalitat i de la consellera de Justícia i Interior, i amb la deliberació prèvia del Consell, en la reunió del dia 9 de gener de 2024,  
  
  
DECRETE  
  
Article únic. Modificació del Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat  
1. En el títol I, relatiu a l'estructura i competències dels òrgans superiors i directius de la Presidència de la Generalitat, del Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat:  
  
a) Es modifiquen l'article 3, l'apartat 2 de l'article 4 i l'article 7;  
  
b) Se suprimeix l'article 9;  
c) Es renumera l'article 9 bis, que passa a ser l'article 9.  
2. En el títol V, relatiu a l'estructura i competències dels òrgans superiors i directius de la Conselleria de Justícia i Interior, del Decret 112/2023, de 25 de juliol, del Consell:  
a) Es modifiquen els articles 67,68 i 69;  
b) S'elimina l'article 70 de la secció segona;  
c) S'introdueix una nova secció tercera en el capítol II, amb dos nous articles 70 i 70 bis;  
e) Les seccions tercera, relativa a la Secretaria Autonòmica de Seguretat i Emergències, i quarta, relativa a la Sotssecretaria, del capítol II passen a ser, respectivament, les seccions quarta i cinquena del mateix capítol.  
3. La nova secció i els articles la redacció dels quals, d'acord amb els apartats anteriors, es modifica queden de la manera que es consigna en l'annex del present decret.  
  
  
DISPOSICIÓ FINAL  
  
Primera. Nomenament de la persona titular de la direcció general la denominació de la qual es modifica  
El nomenament de la persona titular de la Direcció General d'Atenció a les Víctimes s'ha d'entendre fet en la Direcció General d'Atenció a les Víctimes i Accés a la Justícia.  
Segona. Entrada en vigor  
El present decret entrarà en vigor el dia de la publicació en el Diari Oficial de la Generalitat Valenciana.  
  
València, 9 de gener de 2024  
  
El president de la Generalitat,  
CARLOS MAZÓN GUIXOT  
  
  
ANNEX  
Nova redacció de l'article 3, de l'apartat 2 de l'article 4, i dels articles 7, 67, 68 i 69; i de la nova secció tercera del capítol II del títol V del Decret 112/2023, de 25 de juliol, del Consell, pel qual determina l'estructura orgànica bàsica de la Presidència i de les conselleries de la Generalitat  
  
1. L'article 3 queda redactat de la manera següent:  
«Article 3. Estructura dels òrgans superiors i directius  
Sota l'autoritat del president, la Presidència de la Generalitat està integrada pels òrgans superiors i centres directius següents:  
a) Secretaria Autonòmica de Relacions Institucionals i Transparència  
b) Secretaria Autonòmica del Gabinet del President i Comunicació  
  
c) Secretaria Autonòmica de Presidència  
d) Advocat o Advocada General de la Generalitat  
e) Sotssecretaria  
f) Direcció General de Relacions amb les Corts  
g) Direcció General de Transparència i Participació  
h) Direcció General d'Organització i Coordinació Institucional  
i) Direcció General de l'Oficina de Premsa de la Presidència  
j) Delegació del Consell a Alacant, amb rang de direcció general  
  
k) Delegació del Consell a Castelló, amb rang de direcció general  
  
l) Direcció General de la Secretaria del Gabinet del President  
m) Direcció General de Projectes Estratègics  
n) Direcció General de Comunicació i Promoció Institucional  
o) Direcció General de Coordinació de l'Acció del Govern  
p) Direcció General de Relacions amb la Unió Europea, l'Estat i Acció Exterior  
q) Direcció General d'Administració Local  
r) Direcció General de Simplificació Administrativa  
s) Direcció General de l'Advocacia General.»  
  
2. L'apartat 2 de l'article 4 queda amb la redacció següent:  
«Article 4. Secretaria Autonòmica de Relacions Institucionals i Transparència  
[...]  
2. De la Secretaria Autonòmica de Relacions Institucionals i Transparència depenen els centres directius següents:  
a) Direcció General de Relacions amb les Corts  
b) Direcció General de Transparència i Participació  
c) Direcció General d'Organització i Coordinació Institucional  
d) Direcció General de l'Oficina de Premsa de la Presidència  
e) Delegació del Consell a Alacant, amb rang de direcció general  
  
f) Delegació del Consell a Castelló, amb rang de direcció general.»  
  
  
3. L'article 7 queda redactat com segueix:  
«Article 7. Direcció General d'Organització i Coordinació Institucional  
La Direcció General d'Organització i Coordinació Institucional exerceix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'organització, protocol, desenvolupament dels actes del president, coordinació de les conselleries que participen en aquests, i relacions del Consell amb altres comunitats autònomes.»  
  
  
4. L'article 67 queda redactat de la manera següent:  
«Article 67. Estructura dels òrgans superiors i directius  
Sota la direcció superior de la persona titular, la Conselleria de Justícia i Interior està integrada pels òrgans superiors i centres directius següents:  
a) Secretaria Autonòmica de Justícia  
b) Secretaria Autonòmica d'Atenció a les Víctimes i Accés a la Justícia  
c) Secretaria Autonòmica de Seguretat i Emergències  
d) Sotssecretaria  
e) Direcció General de Justícia  
f) Direcció General d'Atenció a les Víctimes i Accés a la Justícia  
  
g) Direcció General d'Interior  
h) Direcció General de Prevenció d'Incendis Forestals.»  
  
5. L'article 68 queda redactat com segueix:  
«Article 68. Secretaria Autonòmica de Justícia i òrgans directius dependents  
1. La Secretaria Autonòmica de Justícia exerceix les funcions que se li atribueixen en l'article 68 de la Llei 5/1983, de 30 de desembre, del Consell, en matèria de justícia i mediació.  
2. De la Secretaria Autonòmica de Justícia depén la Direcció General de Justícia.  
  
6. L'article 69 queda redactat com segueix:  
«Article 69. Direcció General de Justícia  
La Direcció General de Justícia exerceix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de relacions amb la justícia, infraestructures judicials, modernització tecnològica de l'Administració de Justícia, gestió dels recursos materials i humans, formació del personal al servei de l'Administració de Justícia i mediació.»  
  
  
7. La nova secció tercera del capítol II del títol V queda redactada com segueix:  
«Secció tercera  
Secretaria Autonòmica d'Atenció a les Víctimes i Accés a la Justícia  
  
Article 70. Secretaria Autonòmica d'Atenció a les Víctimes i Accés a la Justícia i òrgans directius dependents  
1. La Secretaria Autonòmica d'Atenció a les Víctimes i Accés a la Justícia exerceix les funcions que se li atribueixen en l'article 68 de la Llei 5/1983, de 30 de desembre, del Consell, en matèria d'assistència jurídica gratuïta, assistència a les víctimes del delicte, ajudes a les víctimes del terrorisme, col·legis professionals, unions de fet, fundacions, associacions i registres i notariat.  
2. De la Secretaria Autonòmica d'Atenció a les Víctimes i Accés a la Justícia depén la Direcció General d'Atenció a les Víctimes i Accés a la Justícia.  
Article 70 bis. Direcció General d'Atenció a les Víctimes i Accés a la Justícia  
La Direcció General d'Atenció a les Víctimes i Accés a la Justícia exerceix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'assistència jurídica gratuïta, assistència a les víctimes del delicte, ajudes a les víctimes del terrorisme, col·legis professionals, unions de fet, fundacions, associacions, registres i notariat i la relació amb la professió titulada de gestor administratiu.»


Còpia Permalink ELI